b'\n_START_ARTICLE_\nPasaulio magin\xc4\x97s fantastikos premija\n_START_PARAGRAPH_\nPasaulio magin\xc4\x97s fantastikos premija (angl. World Fantasy Award)\xc2\xa0\xe2\x80\x93 kasmetiniai literat\xc5\xabrin\xc4\x97s premijos apdovanojimai, rengiami Pasaulio fantastikos konvento metu. Premija \xc4\xafsteigta 1975\xc2\xa0m. Pasaulio magin\xc4\x97s fantastikos premija \xc4\xafvardijama viena i\xc5\xa1 trij\xc5\xb3 presti\xc5\xbei\xc5\xa1kiausi\xc5\xb3 spekuliatyviosios fantastikos premij\xc5\xb3, kartu su Hugo premija (skiriama gerb\xc4\x97j\xc5\xb3 ir profesional\xc5\xb3) ir Nebula premija (skiriama Amerikos mokslin\xc4\x97s fantastikos ir fentezi ra\xc5\xa1ytoj\xc5\xb3 gildijos nari\xc5\xb3). Premij\xc4\x85 gali gauti ra\xc5\xa1ytojai, redaktoriai ir dailininkai. Premijos statul\xc4\x97l\xc4\x97 yra H. P. Lovecraft karikat\xc5\xabrinis biustas, sukurtas karikat\xc5\xabristo Gahan Wilson, tokiu b\xc5\xabdu siekiant pagerbti Lovkrafto k\xc5\xabryb\xc4\x85 ir ind\xc4\x97l\xc4\xaf \xc4\xaf fantastikos pasaul\xc4\xaf. Premija praminta Hovardu, pagal Lovkrafto pirm\xc4\x85j\xc4\xaf vard\xc4\x85.'